**NOTĂ INFORMATIVĂ**

la proiectul hotărârii Guvernului ,,Cu privire la transmiterea unui teren”

|  |
| --- |
| **1. Numele iniţiatorului şi a autorului, precum şi a participanţilor la elaborarea proiectului** |
| Proiectul hotărârii Guvernului cu privire la transmiterea unui teren este elaborat de către Ministerul Afacerilor Interne în baza art. 9 alin. (2) lit. b), art. 14 alin. (1) lit. b) al Legii nr. 121-XVI din 4 mai 2007 privind administrarea și deetatizarea proprietății publice şi art. (6) alin. (2) al Legii nr. 91-XVI din 05 aprilie 2007 privind terenurile proprietate publică şi delimitarea lor, care identifică temeiurile transmiterii gratuite a bunurilor proprietate publică a statului. |
| **2. Argumentarea necesităţii de reglementare** |
| Proiectul prenotat presupune transmiterea cu titlu gratuit, conform deciziei Consiliului raional Hîncești nr. 02/46 din 25 martie 2015, din proprietate publică a orașului Hîncești în proprietate publică a statului, în administrarea Ministerului Afacerilor Interne (gestionar – Serviciul Protecției Civile și Situațiilor Excepționale), terenul cu suprafața de 1,00 ha din categoria terenurilor ,,din intravilanul localităților”, mod de folosință ,,pentru construcții”, identificat în Registrul bunurilor imobile cu numărul cadastral 53012051085, în scopul construcției unității de salvatori și pompieri Hîncești.  La etapa actuală Unitatea de salvatori și pompieri din or. Hîncești este într-o stare deplorabilă, fiind dislocată într-o clădire învechită, care nu corespunde cerințelor normative de exploatare a unei unități tipice de salvatori și pompieri, fapt care influențează negativ asupra calităţii de executare a obligaţiilor de serviciu.  În aceeaşi ordine de idei, menţionăm că Serviciul Protecţiei Civile şi Situaţiilor Excepţionale al MAI este un beneficiar stabil al Programului de asistenţă tehnică, lansat de către SUA în Republica Moldova. Acest Program este un mijloc de soluţionare şi realizare a problemelor administrative, gospodăreşti şi financiare cu care se confruntă unităţile de salvatori şi pompieri din republică, prin intermediul căruia a fost posibilă reconstrucţia mai multor unităţi de salvatori şi pompieri, precum Basarabeasca, Căuşeni, Comrat, Edineţ. Una din condiţiile de bază pentru acceptarea finanţării de către Guvernul SUA este posedarea titlului de proprietate pentru terenul pe care se preconizează amplasarea viitoarei construcţii.  În contextul celor expuse și în baza deciziei Consiliului raional Hîncești privind transmiterea cu titlu gratuit a terenului amplasat în or. Hîncești, nr. cadastral 53012051085, precum și luând în considerare interesele statului în crearea unui serviciu de salvatori și pompieri eficient, considerăm oportună promovarea proiectului prenotat. |
| **3. Scopul şi obiectivele urmărite prin adoptarea actului normativ** |
| Aprobarea proiectului propus are ca scop îmbunătățirea condițiilor de muncă și sporirea nivelului de realizare a obligațiilor funcționale a Unității de Salvatori și Pompieri prin edificarea unei construcții moderne. |
| **4. Prezentarea succintă a concluziilor identificate în raportul de fundamentare a necesităţii de reglementare** |
| *Impactul social -* proiectul hotărârii de Guvern va condiționa optimizarea condițiilor de activitate a efectivului Unității de Salvatori și Pompieri din or. Hîncești, condițiile sanitare, implicit nivelul de realizare obligațiilor funcționale. |

**Ministru Oleg BALAN**